2012 var ikke et synderligt succesfuldt år for Fabian Cancellara. Han viste god form i sæsonens tidlige løb, men hans brostensklassikere blev ødelagt af et styrt i [[Flandern Rundt]], hvilket forårsagede en pause helt frem til hans hjemlands store etapeløb, der startede i starten af juni. Han vandt prologen i [[Tour de France 2012|Tour de France]],{{kilde mangler|dato=august 2016}} men det store mål syntes at være [[Cykling under sommer-OL 2012 - Landevejsløb mænd|OL i landevejscykling]]. Her sad han i udbrud, da han kort før mål fejlvurderede et sving og styrtede. Han gennemførte dog som nummer 106 ud af 110. Han blev sendt på hospitalet, hvor man opdagede, at der ikke var nogen brud, og derfor fik han lov at køre enkeltstarten, hvor han sluttede som nummer 7.{{kilde mangler|dato=august 2016}} Efter [[de Olympiske Lege 2012]] sluttede han sin sæson.
Levende_personer